cyanic-selkie/wikianc huggingface dataset:
Χανδρινός Μεσσηνίας
Β΄ Ενετοκρατία
Την εποχή της Β΄ Ενετοκρατίας αναφερόταν ως το Χανδρινού (Candrinù). Ο οικισμός αναφέρεται επίσης σε διάφορες απογραφές των Βενετών Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο. Το χωριό Χανδρινού (Candrinù), ανήκε, το 1689, στην επαρχία της Μεθώνης (Territorio di Modon), η οποία ήταν μια από τις 4 επαρχίες, στις οποίες χωριζόταν τότε το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Το 1700 ολοκληρώνεται η αναγκαστική, λόγω ελονοσίας, μετακίνηση των κατοίκων της Χανδρινόβρυσης προς τους πρόποδες του Αϊ Λια. Στην Ενετική απογραφή της χρονιάς αυτής, το χωριό του Αϊ Λια έχει μόλις 13 οικογένειες και 52 κατοίκους.
Β’ Τουρκοκρατία
Μετά το 1715, όταν οι Τούρκοι έδιωξαν τους Ενετούς από τον Μωριά και ξαναγύρισαν, μετονόμασαν τη Βαρωνία της Μεθώνης σε Βιλαέτι της Αρκαδιάς. Κατά την περίοδο που η ευρύτερη περιοχή της Πυλίας τελούσε υπό τη β’ οθωμανική κατοχή (1715-1821), το χωριό Ανδιρινού (Andirinu Çiftlik), ήταν συνοριακό σημείο για τον Καζά Ναβαρίνου μετά την Στενωσιά (Λέζαγα, Elyas Aga Çiftlik), αλλά δεν αναφέρεται ότι υπαγόταν σε αυτόν. Σύμφωνα και με την έκδοση της Αμερικανικής Σχολής Κλασικών Σπουδών στην Αθήνα με τίτλο A Historical and Economic Geography of Ottoman Greece: The Southwestern Morea in the 18th Century, μετά την ανακατάληψη των περιοχών του Μωριά από τους Τούρκους, η περιοχή του Ναβαρίνου, δηλαδή της Πυλίας, αποτέλεσε ένα ακόμα τμήμα της οθωμανικής (defter) κτηματογράφησης. Το χωριό αναφερόταν στα οθωμανικά τουρκικά ως Ανδιρινού (Andirinu Çiftlik).
Διοικητική ιστορία
Ο  Χανδρινός προσαρτήθηκε αρχικά, το 1835, ως έδρα στον παλαιό Δήμο Αιγαλαίου. Μόλις 5 χρόνια αργότερα, το 1840, ο οικισμός αποσπάται από τον Δήμο Αιγαλαίου, ο οποίος καταργήθηκε τότε και προσαρτάται στον παλαιό Δήμο Πύλου, ή Δήμο Πυλίων, όπως αναφερόταν τότε, όπου και παρέμεινε ως το 1912 που ο δήμος καταργήθηκε. Τουλάχιστον από το 1844 ως το 1851 το χωριό αναφερόταν επίσημα ως το Χαντρινού, ενώ από το 1851 ως το 1928 ως το Χανδρινού. Από το 1928 ως το 1940 αναφέρεται ως το Χανδρινόν και από το 1940 ως σήμερα ως ο Χανδρινός. Το χωριό αναφέρεται, το 1853, επίσης σαν Χανδρινού ή Προφήτης Ηλίας στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Πύλου της Επαρχίας Πυλίας με πληθυσμό 193 κατοίκων, με βάση την απογραφή του 1851. Έδρα του Δήμου Πύλου τότε, βάση της ίδιας πηγής, ήταν η κωμόπολη της Πύλου, (Νεόκαστρον) και Καλύβια. Το 1912 ο Χανδρινός προσαρτάται ως έδρα στην Κοινότητα Χανδρινού, στην οποία προσαρτώνται επίσης οι οικισμοί Αβαρινίτσα (καταργήθηκε το 1920), Καμπάσι (μετονομάστηκε σε Κάλαμος, καταργήθηκε το 1961), Καντηλιοκέρι (μετονομάσθηκε σε Καντηλισκέρι, Καλισκίριον, σήμερα η Πλατανόβρυση και Μπαλοδημέϊκα. Το χωριό παρέμεινε ως έδρα και οικισμός της Κοινότητας Χανδρινού, από το 1912 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», ο Χανδρινός υπήχθη ως έδρα στον κατηργημένο Δήμο Χιλιοχωρίων, ως το 2010. Από το 2011, μετά τις νέες αλλαγές του σχεδίου «Καλλικράτης» ο Χανδρινός ανήκει πλέον στον νέο Δήμο Πύλου - Νέστορος.  Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Ο Χανδρινός σήμερα είναι οικισμός και έδρα της Τοπικής Κοινότητας του Χανδρινού του Δήμου Πύλου-Νέστορος, στην οποία υπάγεται και η Πλατανόβρυση.
Κοινότητα Χανδρινού
Η Κοινότητα Χανδρινού Ν. Μεσσηνίας συστάθηκε το 1912 με την απόσπαση των οικισμών: Καμπάσι από το δήμο Βουφράδος, Μπαλοδημέϊκα από το δήμο Πύλου, Καντηλιοκέρι από το δήμο Πύλου, Αβαρινίτσα από το δήμο Πύλου και το χωριό Χανδρινός από το δήμο Πύλου με παράλληλο ορισμό του ως έδρα της κοινότητας. Το 1913 το όνομα του οικισμού Καντηλιοκέρι της κοινότητας μετατρέπεται σε Καντηλισκέρι, ενώ το 1919 ο οικισμός Μπαλοδημέϊκα αποσπάται από την κοινότητα και προσαρτάται στην κοινότητα Πύλου. Το 1920 ο οικισμός Αβαρινίτσα της κοινότητας καταργείται. Το 1940 το όνομα του οικισμού Καντηλισκέρι της κοινότητας μετατρέπεται σε Καλισκίριον και στη συνέχεια, το 1956, μετονομάζεται σε Πλατανόβρυση, ενώ ο οικισμός Καμπάσι μετονομάζεται σε Κάλαμος. Το 1961 ο οικισμός Κάλαμος καταργείται. Δέκα χρόνια αργότερα το 1971 αναγνωρίζεται ο οικισμός Καλαμάκιον και προσαρτάται στην κοινότητα Χανδρινού, ενώ το 1973 ο ίδιος οικισμός αποσπάται από την κοινότητα και προσαρτάται στην Κοινότητα Σουληναρίου. Τέλος το 1997 τα δύο χωριά που αποτελούσαν πλέον την Κοινότητα Χανδρινού, ο μεν Χανδρινός αποσπάται από την κοινότητα και ορίζεται έδρα του δήμου Χιλιοχωρίων, η δε Πλατανόβρυση αποσπάται επίσης από την κοινότητα και προσαρτάται στον πρώην Δήμο Χιλιοχωρίων. Η Κοινότητα Χανδρινού Μεσσηνίας πλέον και τυπικά καταργείται.
Κάτοικοι
Ο οικισμός, με βάση την απογραφή του 2011, έχει 636 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
Κτίρια – εκδηλώσεις – αξιοθέατα
Εκτός από τα παραδοσιακά σπίτια και το κτίριο του Δημοτικού Σχολείου, υπάρχει η εκκλησία του χωριού, ο Ιερός Ναός του Αγίου Γεωργίου, ο οποίος υπάγεται στην Ιερά Μητρόπολη Μεσσηνίας. Πολιούχος του χωριού είναι ο Άγιος Γεώργιος. Επίσης στο Χανδρινού κάθε χρόνο γίνεται το παραδοσιακό πανηγύρι του Προφήτη Ηλία. Σημαντικές πολιτιστικές δραστηριότητες στο χωριό πραγματοποιεί τακτικά ο Πολιτιστικός Σύλλογος Χανδρινού «Ο Μαντάς». Στα αξιοθέατα του χωριού περιλαμβάνονται επίσης τα εκκλησάκια των Αγίων Αποστόλων, στο πάνω μέρος του χωριού και του Προφήτη Ηλία στην κορυφή του ομώνυμου μικρού κωνικού-πυραμοειδούς βουνού, στους πρόποδες του οποίου είναι χτισμένο το χωριό.
Πολιτιστικός Σύλλογος Χανδρινού «Ο Μαντάς»
Ο Πολιτιστικός Σύλλογος «Μαντάς» ιδρύθηκε το 1927 και πρώτος πρόεδρός του ήταν ο Στέλιος Σπυρόπουλος. Ο πολιτιστικός σύλλογος δημιούργησε αρχικά θεατρική ομάδα, αλλά και ανεξάρτητη ποδοσφαιρική ομάδα με την επωνυμία «Ο Μαντάς». Τις δεκαετίες του ’50 και του ’60, υπερίσχυσε ο αθλητικός φορέας του παραπάνω συλλόγου με πρωταγωνιστές τους Νίκο Καραμπάτσο, Φώτη Καραμπάτσο και τον ιατρό Ηλία Καραμπάτσο. Τη διοίκηση του Συλλόγου συνέχισαν οι Λεωνίδας Κότσιρας, Ηλίας Ζόμπολας, Βασίλης Γκούρος κ.α., ως τα μέσα της δεκαετίας του ’80 που ξαναλειτούργησε ο πολιτιστικός-εξωραϊστικός πλέον σύλλογος με επικεφαλής τον Τάκη Χριστόπουλο. Κατά τη διάρκεια των στη δεκαετιών του ’90 και του ’00 ο Σύλλογος πορεύτηκε με πρόεδρο τον Γιάννη Παγάνη. Από το 2007 μέχρι και το 2012, που δημοσιεύθηκε το σημερινό καταστατικό του πολιτιστικού συλλόγου, ο αποκλειστικός πολιτιστικός φορέας του χωριού ήταν ο «Χανδριναϊκός Ποδοσφαιρικός Σύλλογος». Σκοπός του σημερινού Δ.Σ.του Πολιτιστικού Συλλόγου «Μαντά» και των μελών του είναι, σε συνεργασία με τους υπόλοιπους φορείς του χωριού, η «προβολή και ανάδειξη του Χανδρινού και των Χιλιοχωρίων της Πυλίας, συμπεριλαμβανομένων των οικισμών, Πλατανόβρυση και Καλαμάκι, καθώς και η προσπάθεια βελτίωσης της ποιότητας ζωής των κατοίκων τους».
Αθλητικός Όμιλος «Μαντάς»
Το 1970 η ποδοσφαιρική ομάδα του χωριού «Α.Ο. ΜΑΝΤΑΣ» ανεξαρτητοποιείται από τον Πολιτιστικό Σύλλογο Χανδρινού και αποκτά το δικό της καταστατικό.
«Χανδριναϊκός Ποδοσφαιρικός Σύλλογος»
Ο «Χανδριναϊκός Ποδοσφαιρικός Σύλλογος» ή «Χανδριναϊκός Π.Σ.» ιδρύθηκε το 1982 και ήταν η φυσική συνέχεια του αθλητικού ομίλου «Α.Ο. ΜΑΝΤΑΣ».
«Σύλλογος Απανταχού Χανδριναίων»
Ο πολιτιστικός φορέας του χωριού, ο «Πολιτιστικός Σύλλογος Χανδρινού», στις δύσκολες εποχές των μεταναστεύσεων πολλών κατοίκων του χωριού προς το εξωτερικό έδρασε με κύριο πολιτιστικό μοχλό τον «Σύλλογο των Απανταχού Χανδριναίων» με πρωτεργάτες τους Νίκο Δαρσακλή, Νίκο Σωτηρόπουλο, Γιάννη Τζιάκα, το στρατηγό Νίκο Στασινόπουλο, κ.α.
Εξωτερικοί σύνδεσμοι
__ΕΥΡΕΤΗΡΙΟ__
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Πύλου - Νέστορος Κατηγορία:Δήμος Χιλιοχωρίων
Παγκόσμιο Πρωτάθλημα Στίβου 2019 – Άλμα εις τριπλούν γυναικών
Παραπομπές
ΑΤριπλούν Γυ Κατηγορία:Άλμα εις τριπλούν
Φραν Λίμποβιτς
Η Φράνσις Ανν "Φραν" Λίμποβιτς (γεννημένη στις 27 Οκτωβρίου 1950) είναι αμερικανίδα συγγραφέας και δημόσια ομιλήτρια. Η Λίμποβιτς είναι γνωστή για τα σαρδόνια κοινωνικά σχόλια για την αμερικανική ζωή, όπως φιλτράρεται μέσα από τις νεουορκέζικες ευαισθησίες της. Μερικοί κριτικοί την αποκαλούν την σύγχρονη Ντόροθι Πάρκερ.
Ζωή και σταδιοδρομία
Η Λίμποβιτς γεννήθηκε και μεγάλωσε στο Νιού Τζέρσει και είναι εβραικής καταγωγής.
Μετά την αποβολή της από το λύκειο, η Λίμποβιτς εργάστηκε σε πολλές δουλειές του ποδαριού, πριν προσληφθεί από τον Άντι Γουόρχολ ως αρθρογράφος για το περιοδικό Interview. Αργότερα, πέρασε από το περιοδικό Mademoiselle. Το πρώτο της βιβλίο ήταν μια συλλογή από δοκίμια με τον τίτλο Μητροπολιτική Ζωή, που κυκλοφόρησαν το 1978, και ακολουθήθηκαν από τις Κοινωνικές Μελέτες το 1981.
Η Λίμποβιτς έκανε επίσης αρκετές εμφανίσεις στο "Late Night with David Letterman και στο "The Tonight Show with Jimmy Fallon" και είχε έναν ρόλο ως δικαστής Τζάνις Goldberg στο τηλεοπτικό δράμα Νόμος και τάξη από το 2001 έως το 2007.
Τον Σεπτέμβριο του 2007, η Λίμποβιτς ονομάστηκε μια από τις πιο κομψές γυναίκες στη διεθνή λίστα των πιο καλοντυμένων του Vanity Fair.
Στις 22 Νοεμβρίου του 2010, το HBO παρουσίασε το Public Speaking, ένα ντοκιμαντέρ βασισμένο σε αυτήν σε σκηνοθεσία Μάρτιν Σκορτσέζε το οποίο περιέχει συνεντεύξεις και αποσπάσματα από ομιλίες της.
Στις 8 Ιανουαρίου του 2021, το Netflix παρουσίασε το Φαντάσου ότι Είσαι σε μια Πόλη (Pretend it's a City) μια σειρά ντοκιμαντέρ για τη ζωή της, με τη μορφή συνεντεύξεων στον Μάρτιν Σκορτσέζε.
Αναφορές
Κατηγορία:Αμερικανοεβραίοι Κατηγορία:Αμερικανίδες ηθοποιοί τηλεόρασης Κατηγορία:ΛΟΑΤ Εβραίοι Κατηγορία:Δημόσια ομιλία
Άννα Βιλελμίνη του Άνχαλτ-Ντέσαου
Η Άννα Βιλελμίνη του Άνχαλτ-Ντέσαου (Anna Wilhelmine von Anhalt-Dessau, 13 Ιουνίου 1715 - 2 Απριλίου 1780) ήταν κόρη του Λεοπόλδου Α΄ του Άνχαλτ-Ντέσαου.
Βιογραφία
Γεννήθηκε στις 13 Ιουνίου 1715 στο Ντέσαου και ήταν το όγδοο παιδί και τρίτη κόρη του Λεοπόλδου Α΄ του Άνχαλτ-Ντέσαου και της Άννας-Λουίζας Φέζε.
Ήταν το αγαπημένο παιδί του Λεοπόλδου και έλαβε δώρο το Παλάτι Μόζιγκκαου κοντά στο Ντέσαου το 1742. Η πριγκίπισσα δεν παντρεύτηκε ποτέ. Από το 1757 περνούσε τα καλοκαίρια της στο νέο παλάτι. Το ταλέντο της στα οικονομικά έγινε γνωστό, όταν ο αδερφός της Μαυρίκιος της επέτρεψε τον έλεγχο της διοίκησης του σπιτιού του και των περιουσιών του κατά την περίοδο μετά το μοιραίο τραυματισμό του σε μάχη το 1759. Η Άννα Βιλελμίνη ίδρυσε το «Μοναστηριακό ίδρυμα Ευγενών Δεσποινίδων» (Das Hochadelige Fräuleinstift Mosigkau) στο Κάστρο του Μόζιγκκαου.
Πέθανε στις 2 Απριλίου 1780 στο Ντέσαου σε ηλικία 64 ετών.
Παραπομπές
Κατηγορία:Οίκος των Ασκάνια Κατηγορία:Γερμανοί ευγενείς Κατηγορία:Πριγκίπισσες του Άνχαλτ-Ντέσαου Κατηγορία:Πριγκίπισσες της Γερμανίας
Ουγούρ Σαχίν
Ο Ουγούρ Σαχίν (τουρκ. Uğur Şahin, γενν. 1965) είναι διακεκριμένος Τουρκογερμανός ογκολόγος ο οποίος γεννήθηκε στην Τουρκία και μεγάλωσε στη Γερμανία και διακρίθηκε στην έρευνα για την ανακάλυψη εμβολίου κατά του κορωνοϊού, COVID-19.
Eίναι συνιδρυτής της εταιρείας βιοτεχνολογίας BioNTech η οποία ανέπτυξε εργαστηριακά ένα από τα σημαντικότερα εμβόλια κατά του COVID-19, γνωστό πλέον ως εμβόλιο της Pfizer. Τα κύρια πεδία της έρευνας του Δρ. Σαχίν σχετίζονται με τον καρκίνο και την ανοσολογία.
Βιογραφικά στοιχεία
Γεννήθηκε στις 29 Σεπτεμβρίου 1965 στην πόλη Ισκεντερούν της επαρχίας Χατάι (Αντιόχειας), στην νοτιοανατολική Τουρκία. Το 1969, σε ηλικία 4 ετών μετανάστευσε μαζί με τη μητέρα του από την Τουρκία στη Γερμανία για να ζήσουν μαζί με τον πατέρα του, ο οποίος τότε εργαζόταν στη βιομηχανία αυτοκινήτων Ford, στην Κολωνία.
Είναι νυμφευμένος, από το 2002, με την ερευνήτρια Δρ. Εζλέμ Τουρετσί, την οποία γνώρισε κατά την εργασιακή του θητεία στο πανεπιστημιακό νοσοκομείο του Σάαρλαντ. Μαζί έχουν μία θυγατέρα.
Σπουδές
Σπούδασε Ιατρική στο Πανεπιστήμιο της Κολωνίας από το 1984 έως και το 1992. Ολοκλήρωσε τη διδακτορική του έρευνα σχετικά με την ανοσοθεραπεία του καρκίνου, το 1992, υπό την εποπτεία του Γερμανού καθηγητή Μίκαελ Πφρόιντσουχ. Η διδακτορική του εργασία βραβεύτηκε τότε με την υψηλότατη διάκριση για τη Γερμανία, λαμβάνοντας τον έπαινο αριστείας,  summa cum laude. Σπούδασε επίσης μαθηματικά στο Πανεπιστήμιο του Χάγκεν (1992-19940.
Σταδιοδρομία
Αρχικά παρέμεινε στην ακαδημαϊκή κοινότητα, πραγματοποιώντας έρευνα στα πανεπιστημιακά νοσοκομεία στο Σάαρλαντ και στη Ζυρίχη. Αργότερα, ίδρυσε ερευνητική ομάδα στο Πανεπιστήμιο του Μάιντς, το 2000, όπου και έλαβε την πρώτη βαθμίδα του καθηγητή πειραματικής ογκολογίας το 2006.
Διακρίσεις
Στις 19 Μαρτίου 2021, ο Σαχίν και η συνιδρύτρια της BioNTech και σύζυγός του Εζλέμ Τουρετσί, τιμήθηκαν με το Μεγαλόσταυρο του Τάγματος της Αξίας της Ομοσπονδιακής Δημοκρατίας της Γερμανίας από τον Ομοσπονδιακό Πρόεδρο Φρανκ-Βάλτερ Σταϊνμάιερ, και έλαβαν δημόσιο έπαινο για την πρωτοποριακή έρευνά τους, από την Καγκελάριο της Γερμανίας, Α. Μέρκελ.
Η Ελλάδα επίσης, στις 13 Οκτωβρίου 2021, διά της Προέδρου της Δημοκρατίας Αικ. Σακελλαροπούλου, βράβευσε τον Δρ. Σαχίν και τη Δρ. Τουρετσί, με το βραβείο «Αυτοκράτειρα Θεοφανώ», διότι υπήρξαν οι πρώτοι ερευνητές -παγκόσμια- που ανέπτυξαν το πρώτο εμβόλιο ενάντια στον κορωνοϊό.
Παραπομπές
Κατηγορία:Γερμανοί ιατροί Κατηγορία:Τούρκοι επιστήμονες Κατηγορία:Γερμανοί επιχειρηματίες Κατηγορία:Τούρκοι επιχειρηματίες
Λεοντία Πορφυρογέννητη
Η Λεοντία (457 - μετά το 479) ήταν η κόρη του Βυζαντινού αυτοκράτορα Λέοντος Α΄ και της Βερίνας, αδερφή της Αριάδνης.
Ζωή
Η Λεοντία ήταν η κόρη του αυτοκράτορα Λέοντα Α΄ και της συζύγου του Βερίνας. Ήταν μικρότερη αδελφή της Αριάδνης, αλλά, σε αντίθεση με αυτήν, θα μπορούσε να ισχυριστεί ότι είναι πορφυρογέννητη, επειδή γεννήθηκε κατά το πρώτο έτος της βασιλείας του πατέρα της (457). Ο Λέων, ο οποίος ανέβηκε στο θρόνο για την στρατιωτική του αξία και δεν είχε οικογενειακούς δεσμούς με τη ρωμαϊκή αριστοκρατία, χρησιμοποιούσε το γάμο των θυγατέρων του για να ενισχύσει τη θέση του. Όπως η Αριάδνη είχε παντρευτεί τον Ζήνωνα, ο γάμος της Λεοντίας σχεδιάστηκε για να την συνδέσει με ένα άλλον που είχε συστατικό μέρος του στρατού, τον γιο του Άσπαρ. Συνέβη, ωστόσο, κατά την αναγγελία του γάμου μεταξύ του γιου του Άσπαρ, του Ιούλιου Πατρίκιου, και της Λεοντίας να ξεσπάσουν ταραχές (470). Για τον κλήρο και το λαό της Κωνσταντινούπολης δεν ήταν αποδεκτό για έναν αρειανό σαν τον Πατρίκιο να έχει τη δυνατότητα να γίνει αυτοκράτορας. Οι ταραχές σταμάτησαν μόνο όταν αποφασίστηκε ότι πριν παντρευτεί την Λεοντία θα γινόταν ορθόδοξος.
Το 471 ο Πατρίκιος εξαφανίζεται από τα χρονικά: ο πατέρας του Άσπαρ και ο αδελφός του Αρδαβούρος δολοφονήθηκαν με απόφαση του Λέοντα. Η Λεοντία παντρεύτηκε τον Μαρκιανό, το γιο του δυτικού αυτοκράτορα Αρτέμιου: ο γάμος συνέδεσε τους δύο βασιλικούς οίκους της Δύσης και της Ανατολής. Αυτό συνέβη, ωστόσο, όταν το 472 ο Ανθέμιος πέθανε, τον διαδέχθηκε ο Ολύμπριος, και μετά τον θάνατο του Λέοντα τον διαδέχτηκε ο Ζήνωνας στον ανατολικό θρόνο. Διωγμένοι κι από τους δύο θρόνους, ο Μαρκιανός και η Λεοντία έκαναν μια εξέγερση εναντίον του Ζήνωνα, το 479, η οποία βασίστηκε στο δικαίωμα της Λεοντίας στον θρόνο επειδή ήταν πορφυρογέννητη, η εξέγερση όμως καταπνίγηκε.
Παραπομπές
Κατηγορία:Πορφυρογέννητες Κατηγορία:Κόρες Βυζαντινών Αυτοκρατόρων Κατηγορία:Βυζαντινοί του 5ου αιώνα Κατηγορία:Δυναστεία του Λέοντος
Λυκ Μπεσσόν
Ο Λυκ Μπεσσόν (Luc Paul Maurice Besson [lyk bɛsɔ̃], γεννημένος στις 18 Μαρτίου 1959) είναι Γάλλος σκηνοθέτης, σεναριογράφος και παραγωγός. Σκηνοθέτησε ή έκανε την παραγωγή στις ταινίες Subway (1985), The Big Blue (1988) και Νικίτα (1990). Είναι γνωστός για το ιδιαίτερο κινηματογραφικό του στυλ και σχετίζεται με αυτό που οι κριτικοί ονομάζουν Cinéma du look (Σινεμά της μορφής). Είναι υποψήφιος για το βραβείο César στην κατηγορία του Καλύτερου Διευθυντή και Καλύτερης Φωτογραφίας για τις ταινίες του Léon: Ο επαγγελματίας και Ο αγγελιοφόρος: Η Ιστορία της Ιωάννας της Λωρραίνης. Κέρδισε το βραβείο για τον Καλύτερο Διευθυντή και το βραβείο για τον Καλύτερο Γάλλο Σκηνοθέτη για την ταινία επιστημονικής δράσης Πέμπτο Στοιχείο (1997). Έγραψε και σκηνοθέτησε την ταινία θρίλερ Lucy (2014).
Το 1980 ίδρυσε τη δική του ταινία παραγωγής που ονομάστηκε Les Films du Loup (ελληνικά : Οι ταινίες του λυκου) και αργότερα μετονομάστηκε σε Les Films du Dauphin (ελληνικά : Οι ταινίες του δελφινιού). Αυτή η εταιρεία αντικαταστάθηκε το 2000 από τη συνεταιριστική εταιρεία παραγωγής EuropaCorp η οποία ιδρύθηκε μαζί με τον πολυετή συνεργάτη του Pierre-Ange Le Pogam. Ως συγγραφέας, σκηνοθέτης ή παραγωγός ο Μπεσσόν έχει μέχρι στιγμής συμμετάσχει στη δημιουργία περισσότερων από 50 ταινιών.
Βιογραφία
Ο Μπεσσόν γεννήθηκε στο Παρίσι, από γονείς που και οι δυο εργάστηκαν ως εκπαιδευτές κατάδυσης της Club Med. Επηρεασμένος από αυτό το περιβάλλον, ο Μπεσσόν ως παιδί σχεδίαζε να γίνει θαλάσσιος βιολόγος. Πέρασε μεγάλο μέρος της εφηβείας του ταξιδεύοντας με τους γονείς του σε τουριστικά θέρετρα στην Ιταλία, τη Γιουγκοσλαβία και την Ελλάδα. Η οικογένεια επέστρεψε στη Γαλλία όταν ο Μπεσσόν ήταν 10 ετών. Οι γονείς του χώρισαν και ο καθένας τους ξαναπαντρεύτηκε."'Εδώ υπάρχουν δυο οικογένειες και είμαι το μόνο κακό σουβενίρ από κάτι που δεν λειτουργεί', ανέφερε στην International Herald Tribune. 'Αν εξαφανιστώ, τότε όλα είναι τέλεια. Η οργή της ύπαρξης έρχεται από εδώ. Πρέπει να κάνω κάτι αλλιώς θα πεθάνω'"Σε ηλικία 17 ετών, ο Μπεσσόν είχε ένα ατύχημα στην κατάδυση που τον έκανε ανίκανο να κάνει καταδύσεις."'Ήμουν 17 και αναρωτιόμουν τι ήμουν έτοιμος να κάνω. Έτσι πήρα ένα κομμάτι χαρτί και στην αριστερή λίστα έγραψα όλα όσα μπορούσα να κάνω ή για τα οποία είχα δεξιότητες και στη δεξιά στήλη έγραψα όλα όσα δεν μπορούσα να κάνω. Η πρώτη γραμμή ήταν πιο σύντομη και μπορούσα να δω ότι μου άρεσε το γράψιμο, μου άρεσαν οι εικόνες, έκανα πολλές φωτογραφίες. Έτσι σκέφτηκα ότι η δημιουργία ταινιών ίσως να ήταν καλή ιδέα. Σκέφτηκα όμως ότι για να γνωρίζω πραγματικά τι θα κάνω, έπρεπε να πάω σε ένα γύρισμα. Ένας φίλος μου ήξερε έναν τύπο του οποίου ο αδερφός ήταν τρίτος βοηθός σε μια ταινία μικρού μήκους. Είναι αλήθεια' είπε σε μια συνέντευξή του το 2000 στην εφημερίδα The Guardian.""Έτσι είπα : 'Εντάξει ας πάμε στο γύρισμα'. Έτσι πήγα στο γύρισμα. Την επόμενη ημέρα πήγα να δω τη μητέρα μου και της είπα ότι σκόπευα να κάνω ταινίες και να σταματήσω το σχολείο. Και το έκανα. Πολύ σύντομα δημιούργησα μια ταινία μικρού μήκους και ήταν πολύ χάλια. Ήθελα να αποδείξω ότι μπορούσα να κάνω κάτι και έτσι έφτιαξα μια ταινία μικρού μήκους. Αυτό ήταν στην ουσία το κύριο μέλημά μου, να είμαι ικανός να αποδείξω ότι μπορούσα να φτιάξω μια ταινία."
Καριέρα
Από την πλήξη του, ο Μπεσσόν άρχισε να γράφει ιστορίες, συμπεριλαμβανομένου του υποβάθρου που αργότερα εξελίχθηκε στο Πέμπτο Στοιχείο (1997), μια από τις δημοφιλείς ταινίες του. Η ταινία είναι εμπνευσμένη από τα γαλλικά κόμικς που ο Μπεσσόν διάβαζε ως έφηβος. Εργάστηκε στα πρώτα σχέδια του Le Grand Bleu όταν ήταν ακόμα στην εφηβεία. Ο Μπεσσόν σκηνοθέτησε και συν-έγραψε το σενάριο αυτού του θρίλερ επιστημονικής φαντασίας μαζί με τον σεναριογράφο Robert Mark Kamen.
Μετά από αυτό μετακόμισε για τρία χρόνια στις Ηνωμένες Πολιτείες αλλά επέστρεψε στη Γαλλία όπου ίδρυσε μια δική του εταιρεία παραγωγής. Την ονόμασε Les Films du Loup (ελληνικά : Οι ταινίες του λύκου) αλλά τη μετονόμασε σε Les Films du Dauphin (ελληνικά : Οι ταινίες του δελφινιού). Στις αρχές της δεκαετίας του 1980, ο Μπεσσόν συνάντησε τον Éric Serra και του ζήτησε να συνθέσει τη μουσική για την πρώτη του ταινία μικρού μήκους L'Avant dernier (ελληνικά : Ο προτελευταίος). Αργότερα χρησιμοποίησε τον Serra ως συνθέτη σε επόμενες ταινίες του.
Από τα τέλη του 20ου αιώνα, ο Μπεσσόν έχει γράψει και έχει κάνει την παραγωγή σε πολυάριθμες ταινίες δράσης, συμπεριλαμβανομένων των Ταξί (1998-2007), The Transporter (2002-2008), Jet Li Kiss of the Dragon και Unleashed / Danny the Dog. Οι αγγλικές ταινίες του Taken, Taken 2 και Taken 3 με πρωταγωνιστή τον Λίαμ Νίσον ήταν σημαντικές επιτυχίες του με το Taken 2 να γίνεται η ταινία με τις μεγαλύτερες εξαγωγές εκτός Γαλλίας. Ο Μπεσσόν έκανε την παραγωγή στην ταινία για την προσφορά του Παρισιού στους Θερινούς Ολυμπιακούς Αγώνες του 2012.
Ο Μπεσσόν κέρδισε το βραβείο του Καλύτερου Διευθυντή και το βραβείο του Καλύτερου Γάλλου Διευθυντή για την ταινία του Πέμπτο Στοιχείο (1997). Ήταν υποψήφιος για το βραβείο Καλύτερου Σκηνοθέτη και το βραβείο Καλύτερης Ταινίας César για τις ταινίες Léon: Ο επαγγελματίας (1994) και Ο αγγελιοφόρος : Η ιστορία της Ιωάννας της Λωρραίνης (1999).
Ο Γάλλος ηθοποιός Ζαν Ρενό έχει εμφανιστεί σε πολλές ταινίες του Μπεσσόν, συμπεριλαμβανομένων των Le dernier combat (ελληνικά : Η τελευταία μάχη, 1985), Subway, The Big Blue (1988), Νικίτα (1990), and Léon: Ο επαγγελματίας (1994).
Cinéma du look
Οι κριτικοί θεωρούν τον Μπεσσόν ως βασικό στοιχείο του κινήματος Cinéma du look, ένα συγκεκριμένο, αρκετά οπτικό κίνημα που εμφανίστηκε από τη δεκαετία του 1980 μέχρι τις αρχές της δεκαετίας του 1990. Οι ταινίες Subway (1985), The Big Blue (1988) και Nikita (1990) θεωρούνται ότι ανήκουν σε αυτό το κίνημα. Ο όρος δημιουργήθηκε από τον κριτικό Raphaël Bassan σε ένα δοκίμιο του 1989 στο περιοδικό La Revue du Cinema n ° 449. Ένας παραθεριστής του πειραματικού κινηματογράφου και φίλος των σκηνοθετών του Νέου Κύματος, ο Μπασσάν έκανε ομάδα τον Μπεσσόν και τους Jean-Jacques Beineix και Leos Carax ως τους τρεις σκηνοθέτες που ασχολούνται με το Cinéma du look. Αργότερα οι σκηνοθέτες αυτοί περιγράφηκαν ως οι ευνοούμενοι του εν λόγω κινήματος πάνω στην ουσία και του θεάματος πάνω στην αφήγηση.
Ο Μπεσσόν, μαζί με τους περισσότερους δημιουργούς ταινιών που ταξινομήθηκαν σε αυτήν την κατηγορία, ένιωθε άβολα με την ετικέτα του Cinéma du look, ιδιαίτερα υπό το πρίσμα των επιτευγμάτων των προγόνων του : το Νέο Κύμα της Γαλλίας. "Ο Ζαν-Λυκ Γκοντάρ και ο Φρανσουά Τρυφώ επαναστάτησαν ενάντια στις υπάρχουσες πολιτιστικές αξίες και χρησιμοποίησαν τον κινηματογράφο ως μέσο έκφρασης απλά και μόνο επειδή τότε ήταν το πιο πρωτοποριακό μέσο", δήλωσε ο Μπεσσόν σε μια συνέντευξη το 1985 στους The New York Times. "Σήμερα η επανάσταση συμβαίνει εξ ολοκλήρου μέσα στη βιομηχανία του θεάματος και καθοδηγείται από τον λαό που θέλει να αλλάξει τη μορφή των ταινιών κάνοντάς τες καλύτερες, πιο πειστικές και πιο απολαυστικές στη θέαση".
"Επειδή γίνεται όλο και δυσκολότερο να εισέλθουμε σε αυτόν τον κλάδο, έχουμε αναπτύξει μια ψυχολογική πανοπλία και είμαστε έτοιμοι να κάνουμε το οτιδήποτε προκειμένου να δουλεύουμε", πρόσθεσε σε αυτή την ίδια συνέντευξη. "Νομίζω ότι το όνειρό μας καθαυτό θα κλονίσει τους πυλώνες του κινηματογραφικού κέντρου".
Ο Μπεσσόν σκηνοθέτησε τη βιογραφική ταινία της Aung San Suu Kyi που ονομάστηκε The Lady (γαλλικός τίτλος : Dans la Lumiere), η οποία προβλήθηκε το φθινόπωρο του 2011. Εργάστηκε επίσης στην ταινία Lockout, η οποία προβλήθηκε τον Απρίλιο του 2012.
Φιλμογραφία
"Όταν η ταινία έκανε πρεμιέρα το πρώτο βράδυ του Φεστιβάλ Κινηματογράφου των Καννών το 1988, ήταν υπερβολικά ντροπαλός αλλά δεν έχει σημασία. Ήταν μια πρόκληση", παρατήρησε η εφημερίδα International Herald Tribuneto 2007. "Αγκαλιάστηκε από τους νέους που γύριζαν συνεχώς για να τη βλέπουν ξανά και ξανά, η ταινία πούλησε 10 εκατ. εισιτήρια και γρήγορα έγινε αυτό που οι Γάλλοι ονομάζουν « film générationnel », μια καθοριστική στιγμή στον πολιτισμό".
Ο Μπεσσόν δημιούργησε τη σειρά ταινιών Arthur, που περιλαμβάνει την ταινία Arthur and the Minimoys, Arthur and the Forbidden City, Arthur and the Vengeance of Maltazard και Arthur and the War of the Two Worlds. Σκηνοθέτησε το Arthur and the Invisibles, μια προσαρμογή των δυο πρώτων βιβλίων της συλλογής. Μια ταινία με ζωντανή δράση και κίνηση, κυκλοφόρησε στο Ηνωμένο Βασίλειο και στις ΗΠΑ και πρωταγωνίστησαν οι Freddie Highmore, Madonna, Snoop Dogg, Mia Farrow, Robert De Niro και David Bowie.
Κριτική
Ο Μπεσσόν έχει χαρακτηριστεί ως "ο πιο Χόλυγουντ άνθρωπος μεταξύ των Γάλλων κινηματογραφιστών". Ο Σκοτ Τομπίας έγραψε ότι οι εμπορικές κινηματογραφικές του ταινίες είχαν "τόσες εναλλαγές - ναρκωτικά, κοροϊδία, κακοποίηση του επιτελείου και εφέ του Χονγκ Κονγκ - κάθε νέο έργο του πιθανότατα ξεκινά με μια λευκή σελίδα στον τίτλο".
Ο Αμερικανός κριτικός ταινιών Armond White επαίνεσε τον Μπεσσόν, κατατάσσοντάς τον στη λίστα με τους καλύτερους παραγωγούς ταινιών επειδή καθαρίζει και επαναστατεί τις ταινίες δράσης. Έγραψε ότι ο Μπεσσόν δραματοποιεί τον αγώνα των χαρακτήρων του ως "μια συνειδητή αντοχή στην ανθρώπινη υποβάθμιση".
Προσωπική ζωή
Ο Μπεσσόν έχει παντρευτεί τέσσερις φορές: αρχικά το 1986 με την ηθοποιό Αν Παριγιό η οποία πρωταγωνίστησε στην ταινία Νικίτα (1990) του Μπεσσόν. Μαζί απέκτησαν μια κόρη, τη Ζυλιέτ, που γεννήθηκε το 1987. Το ζευγάρι χώρισε το 1991.
Η δεύτερη σύζυγος του Μπεσσόν ήταν η ηθοποιός Μαϊγουέν Λε Μπεσκό, η οποία ήταν 15 ετών όταν άρχισαν τη σχέση τους το 1991. Παντρεύτηκαν στα τέλη του 1992 όταν η Λε Μπεσκό ήταν έγκυος στην κόρη τους Shanna, η οποία γεννήθηκε στις 3 Ιανουαρίου 1993. Η Λε Μπεσκό αργότερα ισχυρίστηκε ότι η σχέση τους ενέπνευσε την ταινία Léon του Μπεσσόν (1994), όπου η πλοκή αφορούσε τη συναισθηματική σχέση ενός ενήλικου άνδρα με ένα 12χρονο κορίτσι. Ο γάμος τους έληξε το 1997 όταν ο Μπεσσόν έκανε σχέση με την ηθοποιό Μίλα Γιόβοβιτς κατά τη διάρκεια της σκηνοθεσίας της ταινίας Πέμπτο Στοιχείο (1997). Παντρεύτηκε την 22χρονη τότε Γιόβοβιτς στις 14 Δεκεμβρίου 1997, σε ηλικία 38 ετών, αλλά το ζευγάρι χώρισε το 1999.
Στις 28 Αυγούστου 2004, σε ηλικία 45 ετών, ο Μπεσσόν παντρεύτηκε την παραγωγό ταινιών Virginie Silla. Το ζευγάρι έχει τρία παιδιά : Thalia, Sateen και Mao.
Κινηματογραφική εταιρεία
Το 2000 ο Μπεσσόν αντικατέστησε την εταιρεία παραγωγής του από την EuropaCorp με τον Pierre-Ange Le Pogam, με τον οποίο εργαζόταν συχνά από το 1985. Τότε ο Le Pogam ήταν διευθυντής διανομής στο Gaumont. Η EuropaCorp είχε μια ισχυρή παρουσία που βασίστηκε σε αρκετές αγγλόφωνες ταινίες με διεθνή διάκριση. Διαθέτει εγκαταστάσεις στο Παρίσι, τη Νορμανδία και το Χόλιγουντ και δημιουργεί συνεργάτες στην Ιαπωνία και την Κίνα.
Εξωτερικοί σύνδεσμοι
Κατηγορία:Γάλλοι σκηνοθέτες Κατηγορία:Γάλλοι σεναριογράφοι Κατηγορία:Γάλλοι παραγωγοί ταινιών Κατηγορία:Βραβευμένοι με Σεζάρ
Αντιαθλητικό φάουλ
δεξιά|μικρογραφία| Ο Τζόρνταν Φάρμαρ (αριθμός 5 στα μωβ) κάνει αντιαθλητικό φάουλ στον [[Ραζόν Ρόντο|Ρατζόν Ρόντο (αριθμός 9 στα λευκά), καθώς ο Ρόντο επιχειρεί ένα κάρφωμα.]] Στην καλαθοσφαίριση, το αντιαθλητικό φάουλ είναι ένα προσωπικό φάουλ που περιλαμβάνει υπερβολική ή βίαιη επαφή που θα μπορούσε να τραυματίσει τον παίκτη που υπέπεσε σε φάουλ. Ένα καταφανές φάουλ μπορεί να είναι ακούσιο ή σκόπιμο- ο τελευταίος τύπος ονομάζεται επίσης "εσκεμμένο φάουλ" στο ΝΒΑ. Ωστόσο, δεν είναι όλα τα εσκεμμένα φάουλ κραυγαλέα φάουλ, καθώς αποτελεί αποδεκτή στρατηγική η εσκεμμένη διάπραξη φάουλ (χωρίς πρόθεση τραυματισμού) προκειμένου να ανακτηθεί η κατοχή της μπάλας και να ελαχιστοποιηθεί ο χρόνος που μεσολαβεί στο ρολόι του αγώνα.
ΝΒΑ
Το Εθνική Ομοσπονδία Καλαθοσφαίρισης (NBA) καθιέρωσε το αντιαθλητικό φάουλ για να αποτρέψει την επαφή που, εκτός του ότι είναι αντίθετη με τους κανόνες, θέτει σε κίνδυνο την ασφάλεια ή την υγεία του αντιπάλου. Όταν εισήχθη το αντιαθλητικό φάουλ την περίοδο 1990–91, η μόνη ποινή πέρα από αυτή του κοινού προσωπικού φάουλ ήταν ότι ο προπονητής της ομάδας που υπέπεσε στην παράβαση μπορούσε να επιλέξει ποιός παίκτης θα εκτελέσει τις ελεύθερες βολές που θα προέκυπταν. Από τη χρονιά 1990–91, η ομάδα που δέχεται την επίθεση διατηρεί επίσης την κατοχή της μπάλας μετά από ένα καταφανέστατο φάουλ, εκτός από τις ελεύθερες βολές.
Το ΝΒΑ ορίζει δύο επίπεδα καταφανών φάουλ, το καταφανές φάουλ-πέναλτι (1) και το καταφανές φάουλ-ποινή (2). Το Αντιαθλητικό 1ου τύπου είναι "περιττή επαφή που διαπράττεται από παίκτη εναντίον αντιπάλου", ενώ το πιο σοβαρό Αντιαθλητικό 2ου τύπου είναι "περιττή και υπερβολική επαφή που διαπράττεται από παίκτη εναντίον αντιπάλου" Το Αντιαθλητικό 2ου τύπου έχει ως αποτέλεσμα την άμεση αποβολή του παίχτη. Το Αντιαθλητικό 1ου τύπου δεν συνεπάγεται αποβολή του παραβάτη, εκτός εάν ο ίδιος παίκτης διαπράξει δεύτερο αντιαθλητικό φάουλ 1ου τύπου στο ίδιο παιχνίδι. Ούτως, τα Αντιαθλητικά φάουλ 1ου και 2ου τύπου είναι ανάλογα με την κίτρινη κάρτα και την κόκκινη κάρτα που χρησιμοποιούνται σε διάφορα άλλα αθλήματα. Οι διαιτητές του NBA έχουν τη διακριτική ευχέρεια να καθορίσουν ποιό επίπεδο θα καλέσουν. Από την περίοδο 2006–07, όλα τα αντιαθλητικά φάουλ 2ου τύπου ελέγχονται μέσω άμεσης επανάληψης και ενδέχεται να υποβαθμιστούν ως αποτέλεσμα της αναθεώρησης.
Τα αντιαθλητικά φάουλ 2ου είδους συνεπάγονται αυτόματη επιβολή προστίμου στον παίκτη που τα διαπράττει. Επιπλέον, το ΝΒΑ έχει ένα σύστημα "βαθμών ποινής", σύμφωνα με το οποίο οι παίκτες που διαπράττουν ένα αντιαθλητικό 1ου ή 2ου είδους βαθμολογούνται με έναν ή δύο βαθμούς ποινής, αντίστοιχα. Κατά τη διάρκεια της κανονικής περιόδου, η συγκέντρωση περισσότερων από πέντε βαθμών συνεπάγεται αυτόματη αποβολή. Κατά τη διάρκεια των πλέι οφ του ΝΒΑ, επιβάλλεται ποινή αποκλεισμού ενός ή δύο αγώνων για κάθε βαθμό ποινής που συγκεντρώνει ένας παίκτης πάνω από τρεις συνολικά.
Τακτική παιχνιδιού
Είναι αποδεκτή στρατηγική στο μπάσκετ για μια ομάδα που βρίσκεται πίσω στο σκορ να κάνει φάουλ σκόπιμα στα τέλη του αγώνα, σε μία προσπάθεια να ανακτήσει την κατοχή της μπάλας, ελαχιστοποιώντας παράλληλα τον χρόνο που περνάει στο ρολόι του αγώνα. Ένα κοινό προσωπικό φάουλ δίνει στην ομάδα που κάνει φάουλ την ευκαιρία να ανακτήσει την κατοχή της μπάλας με ριμπάουντ σε χαμένη ελεύθερη βολή. Εναλλακτικά, αν η ομάδα που έχει υποπέσει σε παράβαση εκτελέσει και τις δύο ελεύθερες βολές, η ομάδα που έχει κάνει φάουλ θα έχει την κατοχή της μπάλας, δίνοντάς της ενδεχομένως την ευκαιρία να πετύχει τρίποντο, το οποίο αν πετύχει, δίνει κέρδος ενός πόντου στην ομάδα που έχει κάνει φάουλ.
Σε αυτό το πλαίσιο, ο κανόνας του αντιαθλητικού φάουλ αποτρέπει το ανεπιθύμητο, δυνητικά τραυματικό παιχνίδι, καταλογίζοντας την κατοχή της μπάλας στην ομάδα που έχει παραβιαστεί ως επιπλέον ποινή. Εάν η ομάδα που εκτέλεσε το φάουλ κριθεί ότι διέπραξε αντιαθλητικό φάουλ, η ομάδα που υπέπεσε στην παράβαση διατηρεί την κατοχή της μπάλας μετά από κάθε προσπάθεια ελεύθερης βολής. Καθώς δεν υπάρχει αλλαγή στην κατοχή της μπάλας, δεν υπάρχει κανένα όφελος για την ομάδα που διέπραξε το αντιαθλητικό φάουλ. Ούτως, οι ομάδες που επιχειρούν μία στρατηγική εσκεμμένου φάουλ πρέπει να το κάνουν χωρίς τα φάουλ τους να κριθούν ως κατάφωρα.
FIBA
Η ποινή για αυτά τα φάουλ στο μπάσκετ με πλήρες γήπεδο είναι δύο ελεύθερες βολές και μια ρίψη από τη γραμμή ρίψης στο μπροστινό γήπεδο της ομάδας.
Στην παραλλαγή του μισού γηπέδου 3x3, η ποινή είναι επίσης δύο ελεύθερες βολές, αλλά η κατοχή μετά τις ελεύθερες βολές ποικίλλει ανάλογα με το βαθμό του φάουλ. Μετά το πρώτο αντιαθλητικό φάουλ ενός παίκτη, η κατοχή περνάει στην ομάδα που είχε το δικαίωμα κατοχής κατά τη στιγμή του παιχνιδιού. Μετά από οποιοδήποτε φάουλ που οδηγεί σε αποβολή, η κατοχή περνάει στην ομάδα που δεν παραβιάζει. Η μόνη εξαίρεση είναι η περίπτωση διπλού αντιαθλητικού φάουλ- σε μια τέτοια περίπτωση δεν δίνονται ελεύθερες βολές.
Σχολικοί κανόνες των Ηνωμένων Πολιτειών
Οι κανονισμοί των αμερικανικών κολεγίων και λυκείων ορίζουν το καταφανές φάουλ ως ένα προσωπικό φάουλ ή τεχνική ποινή που είναι ακραίο ή σοβαρό.
NCAA
Η επιτροπή εποπτείας των κανόνων παιχνιδιού του NCAA υιοθέτησε τον «κατάφωρο» όρο πριν από την περίοδο 2011-12 για το μπάσκετ ανδρών και γυναικών. Ωστόσο, η επιτροπή κανονισμών του NCAA για τις γυναίκες εγκατέλειψε τον όρο "θρασύ", με ισχύ από τη χρονιά 2017-18, υπέρ των όρων "αντιαθλητικό" και "αποβλητικό" της FIBA. Αυτά τα φάουλ υπολογίζονται ως προσωπικά φάουλ και τεχνικές ποινές.
Ορισμένες συμπεριφορές συνιστούν κατάφωρο φάουλ παρά το γεγονός ότι δεν είναι κακόβουλες ή αντιαθλητικές.
NFHS
Στις Ηνωμένες Πολιτείες, το εγχειρίδιο κανονισμών NFHS ορίζει τα αντιαθλητικά φάουλ στον Κανόνα 10: Φάουλ και ποινές. Η ίδια η λέξη "κραυγαλέο" ορίζεται στον Κανόνα 2: Ορισμοί- η παράγραφος 2-16γ την αποκαλεί "ένα φάουλ τόσο σοβαρό ή ακραίο που θέτει έναν αντίπαλο σε κίνδυνο σοβαρού τραυματισμού και/ή περιλαμβάνει παραβιάσεις που είναι εξαιρετικά ή επίμονα χυδαίες ή προσβλητικές συμπεριφορές".
Περαιτέρω ανάγνωση
Κατηγορία:Ποινές καλαθοσφαίρισης Κατηγορία:Σελίδες με μη επιθεωρημένες μεταφράσεις
Ζ΄ Κοινοβουλευτική Περίοδος (Κύπρος)
Η Ζ΄ Κοινοβουλευτική Περίοδος αποτέλεσε την έβδομη περίοδο της Βουλής των Αντιπροσώπων της Κύπρου. Ξεκίνησε την 6η Ιουνίου 1996 και ολοκληρώθηκε την 6η Ιουνίου 2001. Η σύνθεση της Βουλής των Αντιπροσώπων για την Ζ΄ Κοινοβουλευτική Περίοδο προέκυψε μέσω των Βουλευτικών Εκλογών του 1996.
Εκλογή προέδρου της Βουλής
Στην πρώτη συνεδρία της Βουλής των Αντιπροσώπων κατά την Ζ΄ Κοινοβουλευτική Περίοδο (6 Ιουνίου 1996), έγινε εκλογή για την ανακήρυξη του προέδρου του σώματος.
Υποψηφιότητα έθεσαν οι βουλευτές:
Στον πρώτο γύρο ψηφοφορίας εκλεγόταν ο υποψήφιος που συγκέντρωνε περισσότερο από το 50% των ψήφων. Ο Σπύρος Κυπριανού εξασφάλισε 30 ψήφους (20 από ΔΗΣΥ, 10 από ΔΗΚΟ) και εξελέγη πρόεδρος της Βουλής. Ο Βάσος Λυσσαρίδης εξασφάλισε 26 ψήφους (19 από ΑΚΕΛ, 5 από ΕΔΕΚ, 2 από ΚΕΔ).
Τελική σύνθεση
Σημειώσεις: 1 Μετά την εκλογή του Δημήτρη Κοντίδη στη θέση του Δημάρχου Λεμεσού στις δημοτικές εκλογές 1996, τη θέση του στη βουλή πήρε στις 9 Ιανουαρίου 1997 ο Χριστόδουλος Βενιαμίν ως ο επόμενος επιλαχών του ΑΚΕΛ στην Εκλογική Περιφέρεια Λεμεσού. 2 Μετά τον διορισμό του Σωκράτη Χάσικου στη θέση του Υπουργού Άμυνας τη θέση του στη βουλή πήρε στις 7 Οκτωβρίου 1999 η Λία Γεωργιάδη ως η επόμενη επιλαχούσα του ΔΗΣΥ στην Εκλογική Περιφέρεια Κερύνειας. 3 Στις 10 Μαρτίου 1998 ο κοινοβουλευτικός εκπρόσωπος του ΔΗΚΟ ενημέρωσε με επιστολή ότι, με απόφαση του εκτελεστικού γραφείο του κόμματος, ο Αλέξης Γαλανός «έχει θέσει τον εαυτό του εκτός κόμματος». Ο Αλέξης Γαλανός συνέχισε ως ανεξάρτητος βουλευτής. Στη συνέχεια ίδρυση την Κίνηση Ευρωδημοκρατικής Ανανέωσης, μετέπειτα Κόμμα Ευρωδημοκρατικής Ανανέωσης (Κ.Ε.Α). Στις 25 Αυγούστου 1999 ο Αλέξης Γαλανός παραιτήθηκε από βουλευτής. Τη θέση του πήρε στις 7 Οκτωβρίου 1999 ο Ζαχαρίας Κουλίας ως ο επόμενος επιλαχών του ΔΗΚΟ στην Εκλογική Περιφέρεια Αμμοχώστου. 4 Μετά τον διορισμό του Αβέρωφ Νεοφύτου στη θέση του Υπουργού Συγκοινωνιών και Έργων, τη θέση του στη βουλή πήρε στις 7 Οκτωβρίου 1999 ο Κώστας Κωνσταντίνου ως ο επόμενος επιλαχών του ΔΗΣΥ στην Εκλογική Περιφέρεια Πάφου. 5 Στις 14 Μαρτίου 1997 ο Μάριος Ματσάκης με επιστολή του προς τον Πρόεδρο της Βουλής, ανακοίνωσε την αποχώρησή του από την κοινοβουλευτική ομάδα του ΔΗΚΟ και την επιθυμία του να θεωρείται πλέον ανεξάρτητος βουλευτής. Στις 7 Ιανουαρίου 1998, με νέα επιστολή του προς τον Πρόεδρο της Βουλής, ανακοίνωσε την επιστροφή του στην κοινοβουλευτική ομάδα του ΔΗΚΟ, η οποία έγινε αποδεκτή. 6 Μετά τον διορισμό του Γιαννάκη Ομήρου στη θέση του Υπουργού Άμυνας, τη θέση του στη βουλή πήρε στις 5 Μαρτίου 1998 ο Ηλίας Μυριάνθους ως ο επόμενος επιλαχών της ΕΔΕΚ στην Εκλογική Περιφέρεια Πάφου. 7 Ο κοινοβουλευτικός εκπρόσωπος του ΔΗΚΟ, με επιστολή του ημερομηνίας 10 Μαρτίου 1998, ανακοίνωσε την απόφαση του Εκτελεστικού Γραφείου του κόμματος σύμφωνα με την οποία η Κατερίνα Παντελίδου «διαγράφηκε από τους κόλπους του κόμματος». Η Κατερίνα Παντελίδου στις 12 Δεκεμβρίου 1998 προσχώρησε στις τάξεις του ΔΗΣΥ. 8 Μετά τον διορισμό του Ουράνιου Ιωαννίδη στη θέση του Υπουργού Παιδείας και Πολιτισμού, τη θέση του στη βουλή πήρε στις 14 Ιανουαρίου 1999 ο Χρίστος Ρότσας ως ο επόμενος επιλαχών του ΔΗΣΥ στην Εκλογική Περιφέρεια Λευκωσίας. 9 Στις 27 Απριλίου 2000 ο Ανδρέας Φιλίππου, με επιστολή του προς τον Πρόεδρο της Βουλής, ανακοίνωσε ότι αποχώρησε από την κοινοβουλευτική ομάδα ΑΚΕΛ και ότι θα συνεχίσει να ασκεί τα καθήκοντά του ως ανεξάρτητος βουλευτής. Στις 8 Ιουνίου 2000, με νέα επιστολή του προς τον Πρόεδρο της Βουλής, ανακοίνωσε την προσχώρησή του στην ΕΔΕΚ. 10 Μετά το διορισμό του Γιώργου Βασιλείου ως επικεφαλής της διαπραγματευτικής αντιπροσωπίας για την ένταξη της Κύπρου στην Ευρωπαϊκή Ένωση, τη θέση του στη βουλή πήρε την 1η Ιουλίου 1999 ο Γιώργος Χριστοφίδης ως ο επόμενος επιλαχών του ΚΕΔ στην Εκλογική Περιφέρεια Λεμεσού.
Βίλχελμ φον Κάουλμπαχ
Ο Βίλχελμ φον Κάουλμπαχ (1805 - 1874) ήταν Γερμανός ζωγράφος, διάσημος κυρίως για τις τοιχογραφίες και τις εικονογραφήσεις του.
Βιογραφία
Σπούδασε στην Ακαδημία Καλών Τεχνών του Ντισεντορλφ, όπου και μαθήτευσε δίπλα στον Πέτερ φον Κορνέλιους. Όταν ο τελευταίος εγκαταστάθηκε στο Μόναχο για να αναλάβει την εκεί διεύθυνση της Ακαδημίας Καλών Τεχνών, ο Κάουλμπαχ τον ακολούθησε. Μαζί του συνεργάστηκε στις τοιχογραφίες του κτιρίου της Γλυπτοθήκης του Μονάχου. Το 1849 τον διαδέχθηκε στη θέση του διευθυντή της Ακαδημίας Καλών Τεχνών του Μονάχου.
Πραγματοποίησε τοιχογραφίες στο Βερολίνο και το Μόναχο ενώ ιδιαίτερα σημαντικές υπήρξαν οι εικονογραφήσεις του. Στα έργα ζωγραφικής του ακολούθησε το ιστοριογραφικό μοντέλο με παραστάσεις ιστορικών θεμάτων. Σε αυτά κυριαρχούσε η πομπώδης αντίληψη και το μπαρόκ. Ανάμεσα στα γνωστά έργα του είναι η Καταστροφή των Ιεροσολύμων και η ναυμαχία της Σαλαμίνας.
Πέθανε στο Μόναχο. Γιος του ήταν ο διάσημος ζωγράφος Χέρμαν φον Κάουλμπαχ.
Παραπομπές
Κατηγορία:Γερμανοί ζωγράφοι
Μαργαρίτα του Λάινινγκεν
Βιογραφία
Η Μαργαρίτα Ιλεάνα Βικτωρία Αλεξάνδρα γεννήθηκε στις 9 Μαΐου 1932 στο Κόμπουργκ, και ήταν το τέταρτο παιδί και η δεύτερη κόρη του Καρόλου, 6ου Πρίγκιπα του Λάινινγκεν, και της Μεγάλης Δούκισσας Μαρίας Κυρίλλοβνα της Ρωσίας.
Στις 5 Ιανουαρίου 1951 παντρεύτηκε με πολιτικό γάμο τον Φρειδερίκο Γουλιέλμο, Κληρονομικό Πρίγκιπα του Χοεντσόλλερν στο Σιγκμαρίνγκεν και στις 3 Φεβρουαρίου 1951 με θρησκευτικό γάμο στο Άμορμπαχ. Μαζί απέκτησαν τρία παιδιά:
Η Μαργαρίτα αυτοκτόνησε στις 16 Ιουνίου 1994 στο Υμπερλίνγκεν σε ηλικία 62 ετών.
Εξωτερικοί σύνδεσμοι
Κατηγορία:Οίκος των Χοεντσόλερν Κατηγορία:Γερμανοί ευγενείς Κατηγορία:Πριγκίπισσες της Γερμανίας Κατηγορία:Πριγκίπισσες του Χοεντσόλερν-Ζίγκμαρινγκεν
Αεροδρόμιο Φραγκφούρτης
Ο όρος Αεροδρόμιο Φραγκφούρτης μπορεί να αναφέρεται στα εξής:
Sex and the City
To Sex and the City είναι αμερικανική τηλεοπτική σειρά που προβλήθηκε από το 1998 ως το 2004 από το HBO. Ο δημιουργός της είναι ο Ντάρεν Σταρ και ο βασικός παραγωγός, σκηνοθέτης και σεναριογράφος της σειράς είναι ο Μάικλ Πάτρικ Κινγκ.
Η σειρά αφηγείται τη ζωή τεσσάρων γυναικών στη Νέα Υόρκη και εστιάζει στη φιλία τους, στη σχέση τους με τους άντρες, στη σεξουαλικότητα και στη θηλυκότητα.
Βραβεία/Διακρίσεις
Η σειρά κέρδισε το 2000, το 2001 και το 2002 τη Χρυσή Σφαίρα καλύτερης κωμικής τηλεοπτικής σειράς, ενώ είχε προταθεί άλλες τρεις φορές για το βραβείο.
Σύμφωνα με το περιοδικό Time, ανήκει στις 100 καλύτερες τηλεοπτικές σειρές όλων των εποχών.
Καταλληλότητα
Το Εθνικό Συμβούλιο Ραδιοτηλεόρασης είχε επιβάλλει στο Μακεδονία TV πρόστιμο 15.000 ευρώ, λόγω προβολής σκηνής ομοφυλοφιλικού σεξ σε επεισόδιο της σειράς, σε «ακατάλληλη ώρα».
Παραπομπές
Κατηγορία:Αμερικανικές τηλεοπτικές σειρές Κατηγορία:Κωμικές τηλεοπτικές σειρές Κατηγορία:Δραματικές σειρές Κατηγορία:Τηλεοπτικές σειρές του HBO Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Σύνδρομο Κούσινγκ
Το σύνδρομο Κούσινγκ είναι μία ορμονική διαταραχή που οφείλεται σε υψηλά επίπεδα κορτιζόλης στο αίμα. Το σύνδρομο μπορεί να προκληθεί από λήψη γλυκοκορτικοειδών φαρμάκων ή την υπερδιέγερση του φλοιού των επινεφριδίων λόγω αυξημένων ποσοτήτων (για παράδειγμα εξαιτίας όγκων) κορτικοτροπίνης (ACTH - Adreno Cortico Trophic Hormone) ή εκλυτικής ορμόνης της κορτικοτροπίνης (CRH - Corticotropin Releasing Hormone).
Επειδή η υπεργλυκαιμία και η γλυκοζουρία που προκαλούνται από την υπερβολική γλυκονεογένεση (λόγω της υπέρμετρης δράσης των γλυκοκορτικοειδών) μιμούνται τον σακχαρώδη διαβήτη, η κατάσταση ορισμένες φορές ονομάζεται επινεφριδικός διαβήτης.
Ο όρος νόσος του Κούσινγκ αναφέρεται σε μία συγκεκριμένη αιτία του συνδρόμου, που είναι ο όγκος (αδένωμα) της υπόφυσης, ο οποίος παράγει μεγάλες ποσότητες κορτικοτροπίνης (ACTH) και ως τελικό αποτέλεσμα επιφέρεται αύξηση των επιπέδων της κορτιζόλης. Το αδένωμα της υπόφυσης είναι η πιο κοινή αιτία του συνδρόμου, καθώς ευθύνεται για το 70% των περιπτώσεων, με εξαίρεση εκείνες τις περιπτώσεις που οφείλονται σε λήψη γλυκοκορτικοειδών. Το σύνδρομο περιγράφηκε για πρώτη φορά το 1932 από τον Χάρβεϊ Κούσινγκ.
Το σύνδρομο Κούσινγκ δεν περιορίζεται μόνο στους ανθρώπους και είναι σχετικά κοινή πάθηση σε οικόσιτα ζώα, όπως τα σκυλιά και τα άλογα. Πιο σπάνια εμφανίζεται και σε γάτες.
Δε θα πρέπει το σύνδρομο αυτό να συγχέεται με την τριάδα του Κούσινγκ, μία παθολογική κατάσταση που οφείλεται σε αυξημένη ενδοκρανιακή πίεση.
Συμπτώματα και ενδείξεις
Τα συμπτώματα του συνδρόμου περιλαμβάνουν ταχεία αύξηση του σωματικού βάρους με ιδιάζουσα κατανομή και συσσώρευση λίπους στον αυχένα, το κορμό και την κοιλιακή χώρα. Χαρακτηριστικό του συνδρόμου είναι και το πανσεληνοειδές πρόσωπο, που οφείλεται σε συσσώρευση λίπους στην περιοχή του προσώπου και ο ύβος βουβαλιού, λόγω συσσώρευσης στην περιοχή του αυχένα. Άλλα συμπτώματα είναι η υπεριδρωσία, η τηλεαγγειεκτασία και οι δερματικές αλλοιώσεις με τις χαρακτηριστικές ερυθροϊώδεις ραβδώσεις (ραγάδες). Σε σπάνιες περιπτώσεις μπορεί να προκληθεί υπερκαλιαιμία. Επιπλέον, τα αυξημένα επίπεδα κορτιζόλης μπορούν να επηρεάσουν και άλλα ενδοκρινικά συστήματα και να προκαλέσουν, για παράδειγμα, αϋπνία, μειωμένη λίμπιντο και κόπωση λόγω απώλειας μυικής πρωτεΐνης. Στις γυναίκες, αύξηση του επιπέδου των ανδρογόνων ενδέχεται να προκαλέσει αμηνόρροια ή ολιγοαμηνόρροια και υπογονιμότητα. Συχνές είναι και οι ψυχικές διαταραχές, όπως οι διάφορες ψυχώσεις, η κατάθλιψη και το άγχος.
Άλλες ενδείξεις του συνδρόμου είναι η πολυουρία και η πολυδιψία, η υπέρταση και η αντίσταση στην ινσουλίνη, η οποία επιφέρει υπεργλυκαιμία. Μη θεραπεία του συνδρόμου μπορεί να οδηγήσει σε καρδιακές παθήσεις και αυξημένη θνησιμότητα. Ακόμη, μπορούν να εμφανιστούν εωσινοπενία, λεμφοπενία και οστεοπόρωση.
Αίτια
Υπάρχουν πολλά πιθανά αίτια για το σύνδρομο Κούσινγκ.
Ενδογενή και Εξωγενή αίτια
Η πιο κοινή αιτία του συνδρόμου Κούσινγκ είναι η εξωγενής χορήγηση γλυκοκορτικοειδών για την αντιμετώπιση άλλων ασθενειών (ιατρογενές σύνδρομο Κούσινγκ). Το ιατρογενές σύνδρομο Κούσινγκ μπορεί να είναι το αποτέλεσμα χορήγησης στεροειδών φαρμάκων για την αντιμετώπιση ποικίλων καταστάσεων, όπως το άσθμα, η ρευματοειδής αρθρίτιδα και η χορήγηση ανοσοκατασταλτικών μετά από μεταμόσχευση οργάνου. Επίσης, η χορήγηση συνθετικής ACTH μπορεί, αν και σπάνια χορηγείται, να προκαλέσει το σύνδρομο.
Το ενδογενές σύνδρομο Κούσινγκ είναι αποτέλεσμα κάποιας διαταραχής του ίδιου του οργανισμού στην έκκριση της κορτιζόλης. Φυσιολογικά, η ACTH εκκρίνεται από την αδενοϋπόφυση και διεγείρει την απελευθέρωση κορτιζόλης από τον φλοιό των επινεφριδίων.
Ψευδοσύνδρομο Κούσινγκ
Αυξημένα επίπεδα της ολικής κορτιζόλης μπορούν επίσης να οφείλονται σε οιστρογόνα που υπάρχουν σε αντισυλληπτικά χάπια, τα οποία περιέχουν ένα μείγμα οιστρογόνων και προγεστερόνης. Τα οιστρογόνα μπορούν να προκαλέσουν αύξηση της σφαιρίνης που δεσμεύει κορτιζόλη και συνεπώς και αύξηση των επιπέδων της ολικής κορτιζόλης. Παρόλα αυτά, τα επίπεδα της ολικής ελεύθερης κορτιζόλης, η οποία είναι και η ενεργός ορμόνη του οργανισμού, παραμένουν φυσιολογικά.
Παθοφυσιολογία
Ο υποθάλαμος βρίσκεται στον εγκέφαλο και η υπόφυση στο έδαφος του υποθαλάμου. Ο παρακοιλιακός πυρήνας του υποθαλάμου εκλύει την εκλυτική ορμόνη της κορτικοτροπίνης (CRH), η οποία διεγείρει τον πρόσθιο λοβό της υπόφυσης προς έκλυση της ACTH, η οποία μέσω της κυκλοφορίας μεταφέρεται στα επινεφρίδια, όπου εκεί διεγείρει την απελευθέρωση της κορτιζόλης. Η κορτιζόλη εκκρίνεται από το φλοιό των επινεφριδίων, και συγκεκριμένα από τη στηλιδωτή ζώνη του φλοιού. Αυξημένα επίπεδα κορτιζόλης ασκούν αρνητική παλίνδρομη δράση στην υπόφυση, η οποία μειώνει στη συνέχεια το ποσό της ACTH που εκκρίνει. Ο όρος σύνδρομο του Κούσινγκ αναφέρεται αυστηρά στην κατάσταση αυξημένων επιπέδων κορτιζόλης οποιασδήποτε αιτιολογίας. Μία από τις αιτίες του συνδρόμου είναι το αδένωμα στο φλοιό των επινεφριδίων που εκκρίνει κορτιζόλη. Το αδένωμα προκαλεί πολύ αυξημένα επίπεδα κορτιζόλης στο αίμα, η οποία ασκώντας αρνητική παλίνδρομη δράση στην υπόφυση φέρνει ως αποτέλεσμα μεγάλη μείωση των επιπέδων της ACTH. Ο όρος ασθένεια του Κούσινγκ αναφέρεται πρωτίστως στην υπερβολική παραγωγή ACTH από ένα υποφυσιακό αδένωμα και δευτερευόντως στα αυξημένα επίπεδα κορτιζόλης. Το υποφυσιακό αδένωμα επιφέρει αύξηση στο αίμα της ACTH, παράλληλα με αύξηση των επιπέδων της κορτιζόλης. Τα επίπεδα της ACTH στην ασθένεια του Κούσινγκ παραμένουν υψηλά, καθώς το αδένωμα της υπόφυσης δε της επιτρέπει να δέχεται αρνητική παλίνδρομη ρύθμιση από τα υψηλά επίπεδα της κορτιζόλης.
Διάγνωση
Όταν υπάρχει η υποψία του συνδρόμου Κούσινγκ, τότε είτε η δοκιμασία καταστολής με δεξαμεθαζόνη, είτε ο έλεγχος των επιπέδων της κορτιζόλης στα ούρα που συλλέγονται μέσα σε ένα 24ωρο, προσφέρουν την ίδια διαγνωστική αξία. Η δεξαμεθαζόνη είναι ένα γλυκοκορτικοειδές που μιμείται τις δράσεις της κορτιζόλης, συμπεριλαμβανομένης της αρνητικής παλίνδρομης ρύθμισης στην υπόφυση. Όταν χορηγείται δεξαμεθαζόνη και ελέγχεται ένα δείγμα αίματος, υψηλά επίπεδα κορτιζόλης θα ήταν ενδεικτικά της ύπαρξης συνδρόμου του Κάσινγκ, καθώς κάτι τέτοιο θα υποδείκνυε έκτοπη πηγή παραγωγής κορτιζόλης ή ACTH που δεν καταστέλλεται από τη δεξαμεθαζόνη. Μία νέα μέθοδος βασίζεται στη συλλογή δειγμάτων σίελου για πάνω από 24 ώρες και στη μέτρηση των επιπέδων της κορτιζόλης σε αυτό. Στα άτομα με σύνδρομο Κούσινγκ τα επίπεδα της σιελικής κορτιζόλης είναι υψηλά τις τελευταίες νυχτερινές ώρες. Επίσης απαραίτητη μπορεί να είναι και η φυσική εξέταση του ασθενούς για τη διαπίστωση ύπαρξης διαταραχών του οπτικού του πεδίου, αν υποψιάζεται ο γιατρός οργανική βλάβη της υπόφυσης, η οποία ενδεχομένως να πιέζει το οπτικό χίασμα προκαλώντας οπτικές διαταραχές.
Θεραπεία
Οι περισσότερες περιπτώσεις συνδρόμου του Κούσινγκ προκαλούνται από λήψη στεροειδών φαρμάκων (ιατρογενές σύνδρομο). Συνεπώς, οι περισσότεροι ασθενείς αντιμετωπίζονται αποτελεσματικά μειώνοντας (και εντέλει διακόπτοντας) τη φαρμακευτική αγωγή που προκαλεί το σύνδρομο.
Αν έχει διαγνωστεί επινεφριδιακό αδένωμα, μπορεί να αφαιρεθεί χειρουργικά, όπως επίσης και ένα υποφυσιακό αδένωμα. Ανεξάρτητα από την εντόπιση του αδενώματος, οι περισσότεροι ασθενείς θα χρειαστούν υποκατάσταση στεροειδών μετεγχειρητικά τουλάχιστον προσωρινά, καθώς η μακροπρόθεσμη καταστολή της υποφυσιακής ACTH και ο φυσιολογικός επινεφριδιακός ιστός δεν αναρρώνουν άμεσα. Αν και τα δύο επινεφρίδια αφαιρεθούν, τότε είναι επιτακτική η υποκατάσταση με υδροκορτιζόνη ή πρεδνιζολόνη.
Για όσους ασθενείς δεν μπορούν ή δεν επιθυμούν να υποβληθούν σε επέμβαση, έχουν ανακαλυφθεί διάφορα φάρμακα που αναστέλλουν τη σύνθεση της κορτιζόλης, τα οποία όμως έχουν περιορισμένη αποτελεσματικότητα.